The Mooney Suzuki

The Mooney Suzuki je americká garage rocková hudobná skupina, ktorá vznikla v meste New York v roku 1996. Pôvodne zahŕňala vokálistu a gitaristu Sammyho Jamesa, Jr., gitaristu Grahama Tylera, basgitaristu Johna Paula Ribasa a bubeníka Willa Rockwell-Scotta, skupina vydala štyri štúdiové albumy – People Get Ready (2000), Electric Sweat (2003), Alive & Amplified (2004) a Have Mercy (2007). Súčasná zostava obsahuje zakladajúcich členov Jamesa a Rockwell-Scotta, gitaristu Chrisa Isoma a basgitaristu Rena Boa.

 História 
Skupina vznikla v roku 1996, potom, ako Graham Tyler odpovedal na inzerát, ktorý Sammy James Jr. zverejnil v obchode s gitarami. V roku 1998 vydali prvé dva single „Taking Me Apart“ a „Love is Everywhere“. Skupina získala názov podľa dvoch hlavných spevákov skupiny Can, Malcoma Mooneyho a Dama Suzukiho.

V roku 1999 skupina vydala svoje prvé EP. Po ňom nasledoval prvý album People Get Ready, vydaný v roku 2000 vo vydavateľstve Estrus. Na začiatku roku 2002 skupina vyhrala newyorskú regionálnu anketu na prvých výročných cenách Independent Music Awards za skladbu „My Dear Persephone“.Independent Music awards  Archivovaná 27. októbra 2016 Rozišli sa krátko na to, ale čoskoro sa opäť dali dokopy na žiadosť skupiny The Donnas. Po vystúpeniach so skupinami The White Stripes a The Greenhornes sa skupina rozhodla nahrať svoju ďalšiu nahrávku s Jimom Diamondom. V roku 2002 vyšiel album Electric Sweat a skupina bola na turné so svojimi dlhoročnými priateľmi, skupinou The Strokes a švédskou garage rockovou skupinou The Hives. Turné viedlo k podpísaniu zmluvy s vydavateľstvom Columbia Records, potom, ako sa objavili v reláciách Late Night with Conan O'Brien, The Late Late Show with Craig Kilborn a Friday Night with Jonathan Ross. Počas tohto času napísal Sammy James Jr. titulnú skladbu k filmu Jacka Blacka s názvom Škola rocku. Tiež napísal aj záverečnú skladbu „Tread Lightly Rosie Grier“.

V roku 2003 začala skupina na festivale Lollapalooza hrať skladby, ako napríklad „Primitive Condition“, ktorá sa objavila na albume produkovanom spoločnosťou The Matrix, Alive and Amplified. Skladba sa stala najväčším hitom skupiny a objavila sa v soundtrackoch hier Madden 2005, Shaun White Snowboarding a ATV Offroad Fury 3. Album Alive and Amplified prenikol do rebríčku UK Singles Chart na 38. mieste, a objavil sa v prerábke filmu Fun with Dick and Jane z roku 2005, ako aj filmu Grandma's Boy z roku 2006. Tiež prispeli do soundtracku hry Burnout 3 s ďalším singlom z tohto albumu s názvom „Shake That Bush Again“. Čoskoro bola skupina na turné so skupinou Kings of Leon.

Skupina v roku 2005 zmenila vydaveteľstvo na V2 Records. Album skupiny s názvom Have Mercy bol vydaný v lete 2007 (pôvodne bol pripravovaný na január 2007, a potom na jar podľa marketingových materiálov vydavateľstva V2) cez vydavateľstvo V2 Records. V dôsledku reorganizácie vydavateľstva V2 v januári 2007 oznámili, že nebol vo vydavateľstve vydaný, ale namiesto toho bude vydaný 19. júna cez indie vydavateľstvo Elixia Records.

V roku 2007 skupina nahrala cover verziu skladby speváčky Cher s názvom „Just like Jesse James“ pre kompilačný album vydaný spoločnosťou Engine Room Recordings s názvom Guilt by Association. Album sa objavil v septembri 2007. V tom čase tiež nahrali "jarný soundtrack" pre džínsovú spoločnosť DKNY. Skupina neskôr nahrávala svoj piaty album a v lete 2008 zahrala cameo rolu vo filme Bena Stillera Tropická búrka, okrem toho prispeli do filmového soundtracku cover verziami skladieb „I Just Want to Celebrate“ a „All Along the Watchtower“. V roku 2008 mentoroval Sammy James Jr. mladého rockera v epizóde ocenenej série televízie MTV s názvom Made.

 Súčasné činnosti od roku 2010 
Gitarista Chris Isom má svoju vlastnú skupinu, Loud Owls, zatiaľ čo basgitarista Reno Bo hrá na basgitaru s Albertom Hammondom, Jr. a pozastavil svoj sólový album. Sammy James Jr. hráva v okolí mesta New York so skupinami ako napríklad The Pierces, Men Without Pants a Native Korean Rock, vystupoval s Russellom Siminsom zo skupiny Jon Spencer Blues Explosion a Karen O zo skupiny The Yeah Yeah Yeahs. V apríli 2010 ziskal Will Rockwell-Scott miesto bubeníka v austrálskej rockovej skupine Wolfmother.

V roku 2010 bola použitá skladba skupiny The Mooney Suzuki s názvom „Do It“ pre reklamu spoločnosti SAP AG.

 Diskografia 
Štúdiové albumy
People Get Ready (2000)
Electric Sweat (2002)
Alive & Amplified (2004)
Have Mercy (2007)

Členovia
Zostava skupiny obsahovala aj Nikolaia Fraitureho zo skupiny The Strokes a manažéra skupiny The Strokes, Ryana Gentlesa, Jaya Brauna zo skupiny The Negatones, Archivovaná 16. novembra 2013 Stevena Mertensa zo spolupráce s Adamom Greenom a zo skupiny The Moldy Peaches, Carsona Bella zo skupiny The Pattern, a Marc-Phillipe Eskenazi zo spolupráce s Albertom Hammondom, Jr..Huber, H. Max,Mark Eskenazi hits the road with the Mooney Suzuki Archivovaná 9. februára 2009, marec 2006, Harvard Crimson. Získaná v auguste 2011

Pôvodný člen Graham Tyler opustil skupinu, aby sa stal grafickým dizajnérom, zatiaľ čo bubeník Augie Wilson sa presťahoval po skončení štúdia na Cooper Union. Súčasná zostava obsahuje gitaristu Chrisa Isoma, ktorý hral s členmi skupín The Fiery Furnaces a The Negatones, ako aj basgitaristu Rena Boa, ktorý prispieva Albertovi Hammondovi, Jr. a skupine The Fame. Bubeník Will Scott sa vrátil pre ich turné albumu Have Mercy, potom, ako odišiel pri dokončení albumu Electric Sweat. Scott hral tiež na bicie pre kvinteto založené v New Yorku s názvom Apes & Androids.

Referencie

Externé odkazy
 Oficiálna webstránka

Zdroj

Kategória:Rockové hudobné skupiny USA
Kategória:Hudobné skupiny z New Yorku